**Hoinară**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HOINARĂ

Sunt doar o hoinară,

prin toate anotimpurile.

Cu mintea mea răzleață,

mă strecor și eu prin viață,

liberă în cuget și în gând,

visând, sperând, dorind.

Mirosind cu nesaț o floare,

admirând răsăritul de soare,

un cântec ce vine din zare,

și tot ce în cale-mi apare.

Vrând lumea s-o schimb,

sau pe mine să mă schimb;

purtând pe firavii mei umeri,

ale vieții zilnice încercări.

Fac totul cu enormă iubire,

de viață și de Dumnezeu.

Alexandrina Spânu - SPERANȚE